John Redwood

Gwleidydd Seisnig Ceidwadol yw Syr John Alan Redwood (ganwyd 15 Mehefin 1951). Mi oedd e'n cynrychioli etholaeth Wokingham dros y Blaid Geidwadol o 1987 tan 2024. Daliodd swydd Ysgrifennydd Gwladol Cymru am ddwy flynedd o 1993 tan 1995, pan ddaeth yn enwog am fud-ganu Hen Wlad fy Nhadau yng Nghynhadledd y Torïaid Cymreig.

Roedd John Redwood yn ymfalchio  ei fod wedi tanwario ar y gyllideb Gymreig, gan anfon dros gan miliwn o bunnoedd yn ôl i'r Trysorlys yn Llundain. Ef fu'n gyfrifol am Ddeddf Llywodraeth Leol 1994 pan chwalwyd yr wyth cyngor sir a'r 37 cyngor dosbarth yn groes i farn bron pob Aelod Seneddol Cymru. Roedd y 22 cyngor unedol newydd yn rhy fach i fod yn strategol  ac yn rhy fawr i fod yn lleol.Trwy lwytho'r pwyllgor gydag Aelodau Seneddol Seisnig yn unig y llwyddwyd i gael y Ddeddf drwy'r senedd. Gwnaethpwyd yr un peth gyda Deddf yr Iaith Gymraeg 1993.Maen i'r Wal. Dafydd Wigley. Gwasg Gwynedd. 2001

Yn 2007, arddangosodd y BBC yr hen luniau o John Redwood yn canu ym 1993, ond wedi hynny cyfaddefant bod y lluniau'n amherthnasol i'r rhaglen.  Ysgrifennodd Redwood mewn llythyr at The Daily Telegraph: "I am the only politician who has regularly been given eternal youth by the BBC in this way."The same old song from the BBC Tudalen llythyrau The Daily Telegraph, 19 Awst 2007

Cafodd Redwood ei urddo'n marchog yng ngwobrau anrhydeddau’r flwyddyn newydd 2019.Golwg360 Geraint Thomas ymysg y Cymry ar restr anrhydeddau’r Frenhines adalwyd 29 Rhagfyr 2018 Dywedwyd bod Theresa May wedi rhoi’r farchog i Redwood er mwyn cael cefnogaeth i’w bargen Brexit

Ffynonellau

Categori:Aelodau Seneddol y Deyrnas Unedig
Categori:Cyn-fyfyrwyr Coleg Magdalen, Rhydychen
Categori:Genedigaethau 1951
Categori:Pobl o Dover
Categori:Ysgrifenyddion Gwladol Cymru